মহাপ্রসাদ (বড়)
**রসোই ঘর** হল ভারতের ওড়িশা রাজ্যের পুরী জগন্নাথ মন্দিরের একটি ঐতিহ্যবাহী পাকশালা। এটি বিশ্বের দ্বিতীয় বৃহত্তম পাকশালা। 

প্রসাদ রন্ধন করা হয় *সৌর* ( *মহাসৌর* বা *সুপকার* নামেও পরিচিত) সম্প্রদায়ের দ্বারা যাদের মন্দিরের শুরু থেকে দায়িত্ব দেওয়া হয়েছিল। *রোসঘরে* রান্না করা খাদ্য নিরামিষ এবং পেঁয়াজ, রসুন, আলু এবং লাউ ব্যবহার নিষিদ্ধ।  *কুড়ুয়া* নামে পরিচিত এক বিশেষ ধরনের মাটির পাত্র রন্ধনকার্যে ব্যবহৃত হয়। রান্নাঘরের কাছে *গঙ্গা* ও *যমুনা* নামক দুটি কূপের পানি রান্নার কাজে ব্যবহৃত হয়। *রাজ ভোগ*, *ছত্র ভোগ* এবং *যজমানী ভোগ* সহ ৫০০ এরও বেশি প্রকারের খাদ্য রান্না করা হয় যা জগন্নাথ, বলভদ্র এবং সুভদ্রাকে মন্দিরের পাদদেশ *রত্নবেদীতে* এবং দিনে পাঁচবার পাদদেশ *ভোগ মণ্ডপে* অর্পণ করা হয়। *চপনভোগ*, ৫৬ প্রকারের রান্না করা খাদ্য প্রায় প্রতিদিনই দেওয়া হয়। জগন্নাথকে নিবেদনের পর সেই প্রসাদ *আনন্দবাজারে* *অব্ধ* হিসেবে বিক্রয় করা হয়। আনন্দ বাজার হল একটি মুক্ত বাজার বা মুক্তাঙ্গন যা মন্দির কমপ্লেক্সের অভ্যন্তরে সিংহদ্বারের (প্রধান প্রবেশদ্বার) উত্তর-পূর্বে অবস্থিত। রোসাঘরে প্রতিদিন ৫০০০-১০০০০ জনের খাবার রান্না করা হয়। বিশেষ অনুষ্ঠানে ১ কোটিরও বেশি মানুষের খাবার রান্না করা হয়।

পাকশালা থেকে খাবার বের করার জন্য দুটি পথ রয়েছে-প্রথমটি বৃহত্তর কোঠা ভোগ এবং ছত্র ভোগের জন্য ভোগ মণ্ডপ , অন্যটি কোঠা ভোগ নৈবেদ্যের জন্য মন্দিরের অভ্যন্তরীণ স্থানে যায়। *সৌর* ছাড়া কাউকে রান্নাঘরের কাছে যেতে দেওয়া হয় না বা এমনকি খাবার স্পর্শ করার অনুমতি দেওয়া হয় না যতক্ষণ না প্রস্তুত খাদ্য মন্দিরে নিবেদন করা হয়।

অবস্থান
-------

*রসোইঘর* মন্দিরের দক্ষিণ-পূর্বে বাহিরের প্রাঙ্গণে অবস্থিত।

রন্ধনস্থান
----------

রন্ধনস্থানটি ১৫০ ফুট লম্বা, ১০০ ফুট চওড়া এবং প্রায় ২০ ফুট উঁচু। এতে ২৫০টি মাটির চুলা সহ ৩২টি কক্ষ রয়েছে। প্রায় ৬০০ জন *পাচক* এবং ৪০০ জন সহকারী একসাথে প্রতিদিন রান্না করে। রন্ধনশালায় তিন ধরণের চুলা রয়েছে; *আনা চুলি* অন্নের চুলা, *আহিয়া চুলি* এবং *পিঠা চুলি* মিষ্টান্ন চুলা। অন্নের চুলা ৪ ফুট লম্বা ২.৫ ফুট চওড়া এবং ২ ফুট উঁচু। দুটি অন্নের চুলার মধ্যে যে আয়তক্ষেত্রাকার স্থান তৈরি হয়েছে তাকে *অহিয়া* বলা হয়। মসুর ডাল এবং অন্যান্য তরকারি যেমন বেসারা, *মহুর* *অহিয়া চুলিতে* রান্না করা হয়। *রোসাঘরে* দশটি সিমেন্টের *পিঠা চুলি* রয়েছে।

ইতিহাস
------

### কিংবদন্তি

কিংবদন্তি বলে, *মহাসৌরের* কাজটি লক্ষ্মী দ্বারা তত্ত্বাবধান করা হয় যেখানে রান্নার প্রতি লক্ষ্মীর কোনো অসন্তুষ্টি থাকলে তাৎক্ষণিকভাবে তা সমাধিস্থ করা এবং পুনরায় নতুনভাবে রন্ধন শুরু করার প্রথা রয়েছে।

আরও দেখুন
---------

* জগন্নাথ মন্দির, পুরী
* জগন্নাথ

তথ্যসূত্র
---------

1. 1 2  "Kitchen of Lord Jagannath - Devotee Care Center"। *devoteecare.fullorissa.com*। ২০১২। সংগ্রহের তারিখ ২৮ সেপ্টেম্বর ২০১২। If the dog is seen, all the food must be buried and prepared again
2. ↑  "Jagannath Temple, Jagannath Puri, Jagannath Temple Puri, Jagannath Temple of Puri, Jagannath Temple Odisha, Jagannath Temple Orissa"। *visitodisha.net*। ২০১২। সংগ্রহের তারিখ ২৮ সেপ্টেম্বর ২০১২। The Prasad is prepared in a very traditional way, without using onion, garlic, chillies
3. 1 2 3  Narayan Miśra (১ জানুয়ারি ২০০৭)। *Annals and Antiquities of the Temple of Jagannātha*। Sarup & Sons। পৃষ্ঠা 120–। আইএসবিএন 978-81-7625-747-3।
4. ↑  M.K.V. Narayan (১ জানুয়ারি ২০০৯)। *Exploring the Hindu Mind: Cultural Reflections and Symbolisms*। Readworthy। পৃষ্ঠা 248–। আইএসবিএন 978-93-5018-101-0।
5. ↑  Saroj Kumar, Panda (২০০৬)। *The Kitchen of Srimandir: Biggest in the World* (পিডিএফ)। Department of Information and Public Relations, Government of Odisha। পৃষ্ঠা 80-81। সংগ্রহের তারিখ ২২ মে ২০২১।
6. ↑  L.S.S. O'malley (১ জানুয়ারি ২০০৭)। *Bengal District Gazetteer : Puri*। Concept Publishing Company। পৃষ্ঠা 118–। আইএসবিএন 978-81-7268-138-8।
7. ↑  Saroj Kumar, Panda (২০০৬)। *The Kitchen of Srimandir: Biggest in the World* (পিডিএফ)। Department of Information and Public Relations, Government of Odisha। পৃষ্ঠা 80-81। সংগ্রহের তারিখ ২২ মে ২০২১।